Na temelju članka 21. Zakona o državnoj službi u institucijama Bosne i Hercegovine ("Službeni glasnik BiH" br. 12/02, 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), a sukladno sa čl. 15. stavak (3) i (4) Zakona o Visokom sudbenom i tužiteljskom vijeću Bosne i Hercegovine („Službeni glasnik BiH“, br. 25/04, 93/05, 48/07, 15/08, 63/23, 9/24 i 50/24), Agencija za državnu službu Bosne i Hercegovine, u ime Visokog sudbenog i tužiteljskog vijeća Bosne i Hercegovine, raspisuje

JAVNI NATJEČAJ

za popunu radnih mjesta državnih službenika u 

Tajništvu Visokog sudbenog i tužiteljskog vijeća Bosne i Hercegovine
Povjerenstvo I

1/01 Pravni savjetnik u Odjelu za provedbu postupka po izvješćima, i

1/02 Pravni savjetnik u Odjelu za pravna pitanja.

Povjerenstvo II

1/03 Stručni savjetnik u Odjelu za provedbu postupka po izvješćima, i

1/04 Stručni suradnik ravnatelja i zamjenika ravnatelja Tajništva.

Povjerenstvo III

1/05 Viši projektant sustava u Odjelu za informaciono-komunikacionu tehnologiju (IKT),

1/06 Pravni savjetnik za potporu korisnicima pravosudnog informacionog sustava u Odjelu za IKT

ODJEL ZA PROVEDBU POSTUPKA PO IZVJEŠĆIMA

1/01 Pravni savjetnik u Odjelu za provedbu postupka po izvješćima

Prema stupnju povjerljivosti tajnih podataka, za ovo radno mjesto je propisan pristup podacima stupnja VRLO TAJNO. Ovo radno mjesto podliježe obvezi provođenja sigurnosnih provjera, a sve sukladno članku 30. i 31. Zakona o zaštiti tajnih podataka („Službeni glasnik BiH, br. 54/05 i 12/09).

Svrha radnog mjesta: osigurati ažuran i pravodoban stručan pravni savjet, mišljenje i smjernice, izraditi nacrte i akte, kao i učinkovitu i efektivnu administrativnu i tehničku podršku VSTV-u BiH u osiguranju neovisnog, nepristranog i profesionalnog pravosuđa u BiH.

Poslovi radnog mjesta: Podrška VSTV-u BiH i radnim tijelima u pitanjima iz djelokruga nadležnosti Odjela: pružanje pravnih savjeta, mišljenja, analiza i smjernica relevantnih za rad Odjela; provedba pravnih istraživanja, priprema analiza i pisanih mišljenja; pružanje stručne i administrativne podrške šefu i zamjeniku šefa Odjela. Opći pravni poslovi u odnosu na pitanja iz djelokruga nadležnosti Odjela: sudjeluje u prikupljanju izvješća o imovini i interesima sudaca, tužitelja i članova Vijeća, te obavlja proces provjere prijavljenih podataka, uključujući savjetovanje o načinu popunjavanja obrazaca izvješća; analizira podatke iz izvješća u svrhu utvrđivanja razmjernosti podataka financijskih priljeva i odljeva, nespojivih aktivnosti i potencijalnog sukoba interesa i o tome izrađuje izvješća; obavlja provjeru podataka iz izvješća o imovini i interesima, te provodi dodatne provjere po nalogu nadređenog; pružanje pravnih savjeta i mišljenja na zahtjev nadređenih; provedba pravnih istraživanja, pružanje analiza i pisanih mišljenja; pružanje podrške i priprema akata za povjerenstva i radna tijela; priprema izvješća o radu Odjela, izvješća o provedenoj kontroli, kao i drugih izvješća (informacija) s ciljem jačanja integriteta, transparentnosti i povjerenja javnosti u rad pravosuđa.

Drugi poslovi: obavlja i druge poslove i zadatke po nalogu nadređenog sukladno radnom mjestu, svrsi i razini odgovornosti.

Posebni uvjeti: VSS – diplomirani pravnik ili ekvivalent Bolonjskog sustava studiranja s najmanje 240 ECTS bodova; položen pravosudni ispit; najmanje tri (3) godine radnog iskustva na istim ili sličnim poslovima (slični poslovi uključuju i poslove iz oblasti inspekcije, revizije, kontrole, etike, discipline, poreza); osnovno znanje i razumijevanje nadležnosti VSTV-a BiH i rada Tajništva; osnovno znanje i razumijevanje pravosudnog sustava u BiH; srednja razina znanja engleskog jezika; poznavanje financijskih kontrola i istraga – poželjno; napredna korisnička razina u korištenju računala, e-maila i obrade teksta; srednja korisnička razina multimedijskih prezentacija, izrade i korištenja tabličnih prikaza i korištenja web stranica; srednja korisnička razina rada na izvješćima iz baza podataka.

Potrebne prioritetne kompetencije: integritet; poduzimanje inicijative; inovativnost, izgradnja konstruktivnih radnih odnosa s kolegama; komunikacija (i sve potkompetencije); osobna djelotvornost i usmjerenost ka         rezultatu (i sve potkompetencije).

Status: državni službenik - stručni savjetnik

Pripadajuća osnovna neto plaća: 3.741,45 KM.

Broj izvršitelja: jedan (1) 

Mjesto rada: Sarajevo. 

ODJEL ZA PRAVNA PITANJA

1/02 Pravni savjetnik u Odjelu za pravna pitanja 

Svrha radnog mjesta: osigurati ažuran i pravodoban stručan pravni savjet, mišljenje i smjernice, kao i učinkovitu i efektivnu administrativnu i tehničku potporu VSTV-u BiH u osiguranju neovisnog, nepristranog i profesionalnog pravosuđa u BiH.

Poslovi radnog mjesta: Potpora VSTV-u BiH i drugim mandatnim i radnim tijelima u pitanjima iz djelokruga nadležnosti Odjela: pružanje pravnih savjeta, mišljenja i smjernica o zakonima, praksama i procedurama; provedba pravnih istraživanja, pružanje analiza i pisanih mišljenja; pisanje i izrada prijedloga nove i amandmana postojeće legislative, pravilnika i naputaka prema potrebi; pružanje administrativne i stručne potpore sukladno važećim zakonima i podzakonskim aktima. Opći pravni poslovi u odnosu na pitanja iz djelokruga nadležnosti Odjela: pružanje pravnih savjeta i mišljenja na zakone, prakse i procedure, interne i eksterne, uključujući prijedloge nove i amandmane postojeće legislative, pravilnika i naputaka; provedba pravnih istraživanja, pružanje analiza i pisanih mišljenja interno i eksterno; izrada pravnih i drugih akata po nalogu nadređenog; odgovori na upite iz djelokruga nadležnosti Odjela po nalogu. Drugi poslovi: obavlja i druge poslove i zadatke po nalogu nadređenog sukladno radnom mjestu, svrsi i razini odgovornosti.

Posebni uvjeti: VSS – diplomirani pravnik ili ekvivalent Bolonjskog sustava studiranja s najmanje 240 ECTS bodova; položen pravosudni ispit; najmanje tri (3) godine radnog iskustva na istim ili sličnim poslovima; srednje znanje i razumijevanje nadležnosti VSTV-a BiH i rada Tajništva; srednje znanje i razumijevanje pravosudnog sustava u BiH; osnovna razina znanja engleskog jezika; napredna korisnička razina u korištenju računala, e-maila i obrade teksta; srednja korisnička razina multimedijskih prezentacija, izrade i korištenja tabličnih prikaza i korištenja web stranica.

Potrebne prioritetne kompetencije: posvećenost osobnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); osobna djelotvornost i usmjerenost ka rezultatu (i sve potkompetencije). 

Status: državni službenik - stručni savjetnik

Pripadajuća osnovna neto plaća: 3.741,45 KM.

Broj izvršitelja: jedan (1) 

Mjesto rada: Sarajevo. 

ODJEL ZA PROVEDBU POSTUPKA PO IZVJEŠĆIMA

1/03 Stručni savjetnik u Odjelu za provedbu postupka po izvješćima

Prema stupnju povjerljivosti tajnih podataka, za ovo radno mjesto je propisan pristup podacima stupnja VRLO TAJNO. Ovo radno mjesto podliježe obvezi provođenja sigurnosnih provjera, a sve sukladno članku 30. i 31. Zakona o zaštiti tajnih podataka („Službeni glasnik BiH, br. 54/05 i 12/09).

Svrha radnog mjesta: Osigurati ažuran i pravodoban stručan savjet, mišljenje i smjernice, kao i učinkovitu i efektivnu administrativnu i tehničku podršku VSTV-u BiH u osiguranju neovisnog, nepristranog i profesionalnog pravosuđa u BiH.

Poslovi radnog mjesta: Podrška VSTV-u BiH i radnim tijelima u pitanjima iz djelokruga nadležnosti Odjela: pružanje stručnih savjeta, mišljenja i smjernica o zakonima, praksama i procedurama; provedba stručnih istraživanja, pružanje analiza i pisanih mišljenja; sudjelovanje u izradi prijedloga novih i amandmana postojećih procedura, pravilnika i naputaka prema potrebi; pružanje administrativne i stručne podrške sukladno važećim zakonima i podzakonskim aktima. Opći stručni poslovi u odnosu na pitanja iz djelokruga nadležnosti Odjela: sudjeluje u prikupljanju izvješća o imovini i interesima sudaca, tužitelja i članova Vijeća, uključujući savjetovanje o načinu popunjavanja obrazaca izvješća, te obavlja proces provjere prijavljenih podataka; analizira podatke iz izvješća u svrhu utvrđivanja razmjernosti podataka financijskih priljeva i odljeva, nespojivih aktivnosti i potencijalnog sukoba interesa i o tome izrađuje izvješća; obavlja provjeru podataka iz izvješća o imovini i interesima, te provodi dodatne provjere po nalogu nadređenog i izrađuje izvješća; priprema potrebnih statističkih i drugih izvješća iz nadležnosti rada Odjela; priprema analiza, izvješća, mišljenja, pisama i drugih dokumenata za provedbu poslova iz nadležnosti Odjela; podrška stalnim povjerenstvima i nadležnim tijelima VSTV-a BiH u provedbi aktivnosti iz oblasti rada Odjela; odgovori na upite iz djelokruga nadležnosti Odjela.   Drugi poslovi: obavlja i druge poslove i zadatke po nalogu nadređenog sukladno radnom mjestu, svrsi i razini odgovornosti. 

Posebni uvjeti: VSS – fakultet društvenih nauka ili ekvivalent Bolonjskog sistema studiranja sa najmanje 240 ECTS; najmanje tri (3) godine radnog iskustva na istim ili sličnim poslovima; osnovno znanje i razumijevanje nadležnosti VSTV-a BiH i rada Tajništva; osnovno znanje i razumijevanje pravosudnog sustava u BiH; poznavanje finansijskih kontrola i istraga - poželjno; srednja razina znanja engleskog jezika; napredna korisnička razina u korištenju računara, e-maila i obrade teksta; srednja korisnička razina multi-medijskih prezentacija, izrade i korištenja tabličnih prikaza i korištenja web stranica; napredna korisnička razina rada na bazama podataka

Potrebne prioritetne kompetencije: integritet; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve podkompetencije); lična djelotvornost i usmjerenost ka rezultatu (i sve podkompetencije). 

Status: državni službenik - stručni savjetnik
Pripadajuća osnovna neto plaća: 2.953,77 KM. 

Broj izvršitelja: jedan (1) 

Mjesto rada: Sarajevo.

TAJNIŠTVO VSTV-a BiH

1/04 Stručni suradnik ravnatelja i zamjenika ravnatelja Tajništva 

Svrha radnog mjesta: pruža potporu u obavljanju svakodnevnih dužnosti ravnatelja Tajništva obavljanjem stručnih i administrativnih poslova i zadaća u cilju efektivne i učinkovite potpore VSTV-u BiH u osiguranju neovisnog, nepristranog i profesionalnog pravosuđa u BiH.

Poslovi radnog mjesta: pruža stručnu i administrativnu podršku ravnatelju i zamjeniku ravnatelja Tajništva u obavljanju svakodnevnih aktivnosti; organizira i koordinira interne i eksterne sastanke za ravnatelja Tajništva; priprema, odnosno organizira pripremu relevantnih dokumenata; uspostavlja i održava operativne kontakte s profesionalnom zajednicom i drugim institucijama u BiH sukladno ovlastima ravnatelja i zamjenika ravnatelja Tajništva; koordinira i sudjeluje u izradi planova, analiza, strateških i drugih dokumenata za potrebe ravnatelja i zamjenika ravnatelja Tajništva; koordinira pripremu korespondencije za nadležne institucije; priprema nacrte pisama i internih direktiva za ravnatelja i zamjenika ravnatelja Tajništva; po potrebi prevodi korespondenciju i druge dokumente na engleski i službene jezike u BiH; obavlja i druge poslove i zadatke po nalogu nadređenog sukladno radnom mjestu, svrsi i razini odgovornosti.

Posebni uvjeti: VSS – društveni smjer ili ekvivalent Bolonjskog sustava studiranja s najmanje 180 ECTS bodova; najmanje dvije (2) godine radnog iskustva na istim ili sličnim poslovima; srednje znanje i razumijevanje nadležnosti VSTV-a BiH i rada Tajništva; srednje znanje i razumijevanje pravosudnog sustava u BiH; napredna razina znanja engleskog jezika; napredna korisnička razina u korištenju računala, e-maila i obrade teksta; srednja korisnička razina multimedijskih prezentacija, izrade i korištenja tabelarnih prikaza i korištenja web stranica; osnovna korisnička razina u izradi i korištenju baza podataka.

Potrebne prioritetne kompetencije: posvećenost osobnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); osobna djelotvornost i usmjerenost ka rezultatu (i sve potkompetencije).

Status: državni službenik – viši stručni suradnik

Pripadajuća osnovna neto plaća: 2.563,94 KM. 

Broj izvršitelja: jedan (1) 

Mjesto rada: Sarajevo.

ODJEL ZA INFORMACIONO-KOMUNIKACIONU TEHNOLOGIJU (IKT)

1/05 Viši projektant sustava u Odjelu za informaciono-komunikacijsku tehnologiju (IKT)

Svrha radnog mjesta: kontinuiran pristup i potpora funkcioniranju IT opreme, u cilju efektivne i efikasne podrške VSTV-u BiH u osiguranju nezavisnog, nepristranog i profesionalnog pravosuđa u BiH.

Poslovi radnog mjesta: Obavlja najsloženije poslove i radne zadatke razvoja sustava koji su u uporabi u pravosuđu BiH i VSTV-u BiH: analizira poslovne procese u sudovima i tužiteljstvima u svrhu izmjene postojećih, odnosno uvođenja novih rješenja u pravosudnom informacionom sustavu; analizira mogućnosti uvođenja elektroničkih (e-government) servisa za građane i pravne osobe, te mogućnosti elektroničke razmjene s registrima organa javne uprave, te dizajnira ove servise predlažući konkretna tehnička rješenja; učestvuje u aktivnostima razvoja novih aplikacija pravosudnog informacionog sustava, uključujući izradu funkcionalnih specifikacija, programiranje, testiranje i implementaciju razvijenih softverskih komponenti; izrađuje metodologiju dokumentiranja sustava i učestvuje u dokumentiranju pravosudnog informacionog sustava; učestvuje u procesu pripreme, uvođenja i primjene informatičkih standarda; učestvuje u izradi programa informatičkog osposobljavanja i usavršavanja korisnika pravosudnog informacionog sustava; obavlja i druge poslove i zadatke po nalogu nadređenog sukladno s radnim mjestom, svrhom i razinom odgovornosti.

Posebni uvjeti: VSS – tehnički, prirodno-matematički, informatički ili ekonomski smjer ili ekvivalent Bolonjskog sustava studiranja s najmanje 240 ECTS bodova; najmanje tri (3) godine radnog iskustva na polju projektiranja, razvoja i provedbe kompleksnih informacionih sustava na poslovima koji po svojoj prirodi zahtijevaju visok stupanj samostalnosti i odgovornosti; srednje znanje i razumijevanje nadležnosti VSTV-a BiH i rada Tajništva; osnovno znanje i razumijevanje pravosudnog sustava u BiH; analitičko-projektantske sposobnosti u oblasti projektiranja i razvoja kompleksnih informacionih sustava; napredno poznavanje i iskustvo u radu s alatima za administraciju aplikativnih, hardverskih resursa i Oracle baza podataka, te MS Office paketa; napredno poznavanje provedbe i održavanja data warehouse i BI sustava; napredna razina znanja engleskog jezika; napredno poznavanje operativnih sustava (Windows, Linux i AIX) i baza podataka (Oracle); napredno poznavanje razvojnih alata (Oracle Forms&Reports, JDeveloper); napredno poznavanje programskih jezika i razvojnih okruženja (Java, SQL, PL/SQL, .Net, Oracle ADF).

Potrebne prioritetne kompetencije: posvećenost osobnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); osobna djelotvornost i usmjerenost ka rezultatu (i sve potkompetencije).

Status: državni službenik - stručni savjetnik

Pripadajuća osnovna neto plaća: 2.953,77 KM. 

Broj izvršitelja: jedan (1) 

Mjesto rada: Sarajevo.

1/06 Pravni savjetnik za potporu korisnicima pravosudnog informacionog sistema u Odjelu za IKT

Svrha radnog mjesta: kontinuiran pristup i podrška funkcioniranju IT opreme, u cilju efektivne i učinkovite podrške VSTV-u BiH u osiguranju neovisnog, nepristranog i profesionalnog pravosuđa u BiH.

Poslovi radnog mjesta: evidentira i dokumentira proces rješavanja problema u service desk aplikaciji, te ažurira bazu znanja sa odobrenim rješenjima problema; vrši prikupljanje i analizu podataka vezanih za procese rada u sudovima i tužiteljstvima, na temelju kojih predlaže poboljšanja i nove funkcionalnosti svih softverskih rješenja koja se primjenjuju u pravosuđu u BiH; prosljeđuje tehničkom osoblju VSTV-a BiH sve zaprimljene korisničke zahtjeve, odnosno probleme koje ne uspije riješiti, te korisnika obavješćuje o statusu rješavanja njegova zahtjeva/problema; obavješćuje tehničko osoblje VSTV-a BiH o uočenim tehničkim pogreškama, te provodi njihove upute o rješavanju istih; ažurira i provjerava usklađenost šifrarnika koji se koriste u različitim softverskim rješenjima s pozitivnim pravnim propisima; pravodobno izvještava neposredno nadređenog o konkretnim problemima pravne prirode; sudjeluje u provedbi obuke i izradi korisničkih uputa za softverska rješenja koja se koriste u pravosuđu u BiH; testira nove softverske funkcionalnosti, kao i zakrpe postojećih verzija softvera kako bi se utvrdilo je li prijavljeni problem adekvatno riješen; obavlja i druge poslove i zadatke po nalogu nadređenog sukladno radnom mjestu, svrsi i razini odgovornosti.

Posebni uvjeti: VSS – pravni fakultet ili ekvivalent Bolonjskog sustava studiranja s najmanje 240 ECTS bodova; položen pravosudni ispit; najmanje tri (3) godine radnog iskustva na istim ili sličnim poslovima; srednje znanje i razumijevanje nadležnosti VSTV-a BiH i rada Tajništva; napredno znanje i razumijevanje pravosudnog sustava u BiH; napredno poznavanje zakonskih propisa koji reguliraju primjenu informacijsko-komunikacijske tehnologije u BiH; napredno poznavanje softverskih rješenja u primjeni u pravosudnom informacijskom sustavu BiH; napredno poznavanje funkcionalnosti CMS/TCMS-a; osnovna razina znanja engleskog jezika; napredna korisnička razina u korištenju računala, e-pošte i obrade teksta; napredna korisnička razina multimedijskih prezentacija, izrade i korištenja tabličnih prikaza i korištenja web-stranica. 

Potrebne prioritetne kompetencije: posvećenost osobnom i profesionalnom razvoju; poduzimanje inicijative; inovativnost; izgradnja konstruktivnih radnih odnosa s kolegama; komunikacija (i sve potkompetencije); osobna djelotvornost i usmjerenost ka rezultatu (i sve potkompetencije).

Status: državni službenik - stručni savjetnik

Pripadajuća osnovna neto plaća: 3.741,45 KM. 

Broj izvršitelja: jedan (1) 

Mjesto rada: Sarajevo.

Napomene za sve kandidate:

· Javni natječaj se sprovodi sukladno Odluci o načinu polaganja javnog i stručnog ispita  („Službeni glasnik BiH“, br. 96/07, 43/10, 103/12, 56/19 i 52/26) - (u daljem tekstu Odluka) i Pravilniku o karakteru i sadržaju javnoga natječaja za popunu radnih mjesta državnih službenika u Visokom sudbenom i tužiteljskom vijeću Bosne i Hercegovine („Službeni glasnik BiH“, broj 13/17, 53/19, 78/22 i 37/25). Više informacija o natječajnim procedurama dostupno je na www.ads.gov.ba, u dijelu „Zapošljavanje/Vrste natječajnih procedura“.
· Pored posebnih uvjeta navedenih u Javnom natječaju, kandidati moraju ispunjavati i opće uvjete propisane člankom 22. Zakona o državnoj službi u institucijama Bosne i Hercegovine.

· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Izbor kandidata po ovom javnom oglasu vršit će se u skladu sa lex specialis procedurom.
· Za sprovođenje natječajne procedure po ovom javnom natječaju formirati će se tri (3) povjerenstva za izbor, i to:
· I Povjerenstvo za izbor državnih službenika za radna mjesta označena brojevima 1/01 i 1/02

· II Povjerenstvo za izbor državnih službenika za radna mjesta označena brojevima 1/03 i 1/04

· III Povjerenstvo za izbor državnog službenika za radno mjesto označeno brojem 1/05 i 1/06

Kandidat koji se želi prijaviti na više radnih mjesta koja su u nadležnosti jedne komisije za izbor dostavlja jednu prijavu na kojoj označava pozicije na koje se želi prijaviti s ostalom traženom dokumentacijom, kako je navedeno u tekstu natječaja. Ukoliko se kandidat želi prijaviti na više radnih mjesta koja su u nadležnosti različitih komisija, onda dostavlja odvojene prijave za radna mjesta po pojedinim komisijama, a uz svaku prijavu dostavlja se ovjerena fotokopija tražene dokumentacije za svaku komisiju za izbor odvojeno, u protivnom se njihove prijave neće smatrati urednim.

Dodatna napomena:

· Za radna mjesta u Odjelu za provedbu postupka po izvješćima - 1/01 Pravni savjetnik i 1/03 Stručni savjetnik - prije postavljenja, odnosno prijema u radni odnos, za kandidate sa liste uspješnih obavit će se sigurnosne provjere u skladu sa postupkom za izdavanje dozvole za pristup tajnim podacima određenog stepena povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ broj: 54/04 i 12/09), kao i odredbama podzakonskih akata donesenih na osnovu navedenog Zakona. 

· Sukladno članu 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata utvrdi sigurnosna smetnja.

Priprema dokumentacije:

Skreće se pažnja kandidatima da su potrebnu dokumentaciju na natječaj dužni dostaviti sukladno Pravilnikom o karakteru i sadržaju javnoga konkursa za popunjavanje radnih mjesta državnih službenika u Visokom sudskom i tužilačkom vijeću Bosne i Hercegovine, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebno odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti: 

I Ovjereni preslici: 

· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obvezni dostaviti diplomu prvog ciklusa (ili osnovnog dodiplomskog studija), bez obzira na uvjete oglasa, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.

· dodatka diplome za kandidate koji su visoko obrazovanje stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane nadležnog organa); 

· uvjerenja o položenom stručnom upravnom ispitu odnosno javnom ispitu; 

· za radna mjesta 1/03, 1/04 i 1/05;

· uvjerenja o položenom pravosudnom ispitu:

· za radna mjesta 1/01, 1/02 i 1/06;

· potvrde ili uvjerenja kao dokaza o traženoj vrsti iskustva;

· uvjerenja/potvrde/certifikata o traženom nivou znanja engleskog jezika:

· za radna mjesta 1/02 i 1/06 – osnovni nivo znanja engleskog jezika (odgovara nivou A1/A2 zajedničkog evropskog referentnog okvira);

· za radna mjesta 1/01 i 1/03 – srednji nivo znanja engleskog jezika (odgovara nivou B1/B2 zajedničkog evropskog referentnog okvira);

· za radna mjesta 1/04 i 1/05 – napredni nivo znanja engleskog jezika (odgovara nivou C1/C2 zajedničkog evropskog referentnog okvira); i.

· dokaza o poznavanju rada na računalu.
II Vlastoručno potpisani:

· popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba unutar svakog natječaja pojedinačno u rubrici „dokumenti“ ili na Internet stranici Visokog sudbenog i tužiteljskog vijeća Bosne i Hercegovine – http://vstv.pravosudje.ba. Napominjemo da potpisan i popunjen obrazac ne može služiti kao dokaz bilo kog uvjeta iz teksta Javnog oglasa, isti samo olakšava rad tijelu koji vrši izbor i imenovanje te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Dodatni dokumenti koji se dostavljaju naknadno:

· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, sukladno članku 22. stav 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
· Izabrani (postavljeni/imenovani) kandidat dužan je instituciji Bosne i Hercegovine dostaviti, sukladno članku 22. točka d) Zakona o državnoj službi u institucijama Bosne i Hercegovine, uvjerenje o radnoj sposobnosti (liječničko uvjerenje), kao dokaz da je zdravstveno sposoban za vršenje određenih poslova predviđenih ovim položajem.
Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit sukladno Odluci. Javni ispit na kome je kandidat zadovoljio važi samo za konkretan javni natječaj, o čemu se ne izdaje uvjerenje, a na kandidata koji bude postavljen na radno mjesto primjenjuje se članak 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23) i članak 12. Odluke.

Kandidati koji su od momenta podnošenja prijave na javni natječaj do dana održavanja javnog ispita položili stručni upravni ispit ili javni ispit, ispit općeg znanja, odnosno ispit koji odgovara pobrojanim ispitima, tj. koji nisu obvezni polagati javni ispit sukladno odredbama članka 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni javni natječaj.

Sva tražena dokumenta treba dostaviti najkasnije do  28.09.2026. godine, putem poštanske službe preporučenom pošiljkom na adresu:

Visoko sudbeno i tužiteljsko vijeće Bosne i Hercegovine

“Javni natječaj za popunu radnih mjesta državnih službenika u Tajništvu Visokog sudbenog i tužiteljskog vijeća Bosne i Hercegovine“

Ul. Kraljice Jelene 88, Sarajevo

Ispunjavanje uvjeta utvrđenih ovim oglasom računa se danom predaje prijave.

Nepotpune, nepravodobne i neuredne prijave, prijave kandidata koji ne ispunjavaju uvjete ovog oglasa, kao i preslike tražene dokumentacije koje nisu ovjerene, neće se uzimati u razmatranje.

